Na osnovu člana 4. stav 5. tačka 2) Zakona o komunalnim delatnostima („Službeni glasnik RS”, br. 88/11 i 104/16) i člana 42. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US, 44/14 i 30/18 – dr. zakon),

Vlada donosi

UREDBU

O IZMENAMA I DOPUNAMA UREDBE O NAČINU I USLOVIMA ZA OTPOČINJANJE OBAVLJANJA KOMUNALNIH DELATNOSTI

Član 1.

U Uredbi o načinu i uslovima za otpočinjanje obavljanja komunalnih delatnosti („Službeni glasnik RS”, broj 13/18) u članu 2. posle reči: „pogrebna delatnost;” dodaju se reči: „upravljanje javnim parkiralištima;”.

Član 2.

U članu 7. posle stava 1. dodaju se st. 2. i 3, koji glase:

„Izuzetno od stava 1. ovog člana, za groblje površine do 5 ha koje je u svojini crkve ili verske zajednice, podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje grobljima i sahranjivanje mora da ima minimalnu stručnu osposobljenost kadrova i to: jednog zaposlenog srednjeg obrazovanja u trogodišnjem ili četvorogodišnjem trajanju i dva zaposlena osnovnog obrazovanja.

Jedinica lokalne samouprave ne može doneti odluku o poveravanju poslova sahranjivanja, uređivanja i održavanja groblja koje je u svojini crkve ili verske zajednice, bez saglasnosti te crkve ili verske zajednice, u skladu sa zakonom.ˮ

Dosadašnji stav 2. postaje stav 4.

Član 3.

Posle člana 11. dodaju se naziv iznad člana 11a i čl. 11a-11ž, koji glase:

„Minimalni uslovi koje moraju da ispune vršioci komunalnih delatnosti za otpočinjanje obavljanja komunalne delatnosti upravljanje javnim parkiralištima

Član 11a

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima mora da ima minimalnu stručnu osposobljenost kadrova i tehnički kapacitet prema vrsti poslova koje obavlja, i to:

1. održavanje javnih parkirališta i prostora za parkiranje na obeleženim mestima (zatvoreni i otvoreni prostori);
2. organizacija i vršenje kontrole i naplate parkiranja na javnim parkiralištima (otvoreni prostori za parkiranje odnosno prostori bez kontrolisanog ulaska i izlaska);
3. organizacija i vršenje kontrole i naplate parkiranja na javnim parkiralištima (zatvoreni prostori za parkiranje, odnosno prostori sa kontrolisanim ulaskom i izlaskom);
4. uklanjanje nepropisno parkiranih, odbačenih ili ostavljenih vozila, premeštanje parkiranih vozila pod uslovima u skladu sa zakonom kojim se uređuju komunalne delatnosti i drugim posebnim zakonom (postupanje po nalogu nadležnog organa);
5. postavljanje uređaja kojima se po nalogu nadležnog organa sprečava odvoženje vozila;
6. uklanjanje, premeštanje vozila i postavljanje uređaja kojima se sprečava odvoženje vozila u slučajevima predviđenim posebnom odlukom skupštine jedinice lokalne samouprave kojom se uređuje način obavljanja komunalne delatnosti upravljanje javnim parkiralištima;
7. vršenje naplate komunalnih usluga (korisnički servis).

Član 11b

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove održavanje javnih parkirališta i prostora za parkiranje na obeleženim mestima (zatvoreni i otvoreni prostori) mora da ima minimalnu stručnu osposobljenost kadrova i minimalni tehnički kapacitet, i to:

|  |  |  |  |  |  |  |
| --- | --- | --- | --- | --- | --- | --- |
| Red.  broj | Stručna osposobljenost kadrova | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Visoko obrazovanje odgovarajuće struke  (najmanje 240 ESPB bodova) | 0 | 1 | 1 | 3 | 10 |
| 2. | Visoko obrazovanje odgovarajuće struke  (najmanje 180 ESPB bodova) | 0 | 0 | 0 | 1 | 3 |
| 3. | Srednje obrazovanje u trogodišnjem ili četvorogodišnjem trajanju | 1 | 2 | 2 | 7 | 38 |
| 4. | Osnovno obrazovanje | 0 | 1 | 1 | 3 | 8 |

Pod odgovarajućom strukom za zaposlena lica sa visokim obrazovanjem u smislu obavljanja poslova komunalne delatnosti upravljanje javnim parkiralištima za poslove iz člana 11a tačka 1) ove uredbe podrazumeva se stečeno visoko obrazovanje na osnovnim akademskim studijama u obimu od najmanje 240 ESPB bodova, master akademskim studijama, master strukovnim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu, iz tehničke, prirodne ili društvene naučne oblasti (redni broj 1.), odnosno stečeno visoko obrazovanje prvog stepena studija u obimu od najmanje 180 ESPB bodova, odnosno na osnovnim studijama u trajanju do tri godine, iz tehničke, prirodne ili društvene naučne oblasti (redni broj 2.).

|  |  |  |  |  |  |  |
| --- | --- | --- | --- | --- | --- | --- |
| Red.  broj | Tehnički kapacitet | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Transportno-putarsko vozilo za prevoz opreme i radnika | 1 | 1 | 1 | 1 | 5 |
| 2. | Kamion kiper | 0 | 0 | 0 | 1 | 1 |
| 3. | Mašina za obeležavanje horizontalne signalizacije | 0 | 1 | 1 | 1 | 2 |
| 4. | Mašina za čišćenje prostora za parkiranje | 0 | 0 | 0 | 0 | 1 |
| 5. | Lokacija za smeštanje vozila, mašina, alata | 1 | 1 | 1 | 1 | 1 |
| 6. | Komplet alata i opreme | 0 | 0 | 1 | 1 | 1 |

Pod kompletom alata i opreme u smislu ove uredbe podrazumeva se: agregat, brusilica i bušilica (vibraciona).

Član 11v

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove organizacija i vršenje kontrole i naplate parkiranja na javnim parkiralištima (otvoreni prostori za parkiranje, odnosno prostori bez kontrolisanog ulaska i izlaska) mora da ima minimalnu stručnu osposobljenost kadrova i minimalni tehnički kapacitet, i to:

|  |  |  |  |  |  |  |
| --- | --- | --- | --- | --- | --- | --- |
| Red.  broj | Stručna osposobljenost kadrova | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Visoko obrazovanje odgovarajuće struke | 1 | 1 | 1 | 1 | 3 |
| 2. | Srednje obrazovanje u trogodišnjem ili četvorogodišnjem trajanju | 1 parking kontrolor na 500 parking mesta  po smeni | 1 parking kontrolor na 500 parking mesta  po smeni | 1 parking kontrolor na 500 parking mesta  po smeni | 1 parking kontrolor na 500 parking mesta  po smeni | 1 parking kontrolor na 400 parking mesta  po smeni |

Pod odgovarajućom strukom za zaposlena lica sa visokim obrazovanjem u smislu obavljanja poslova za komunalnu delatnost upravljanje javnim parkiralištima za poslove iz člana 11a tačka 2) ove uredbe podrazumeva se visoko obrazovanje na osnovnim akademskim studijama u obimu od 240 ESPB bodova, master akademskim studijama, master strukovnim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu iz tehničke, prirodne ili društvene naučne oblasti, odnosno stečeno visoko obrazovanje prvog stepena studija u obimu od 180 ESPB bodova, odnosno na osnovnim studijama u trajanju do tri godine, iz tehničke, prirodne ili društvene naučne oblasti.

Podnosilac zahteva dostavlja i odluku skupštine jednice lokalne samouprave ili drugu javnu ispravu kojom je jasno utvrđen broj parking mesta na teritoriji jednice lokalne samouprave.

|  |  |  |  |  |  |  |
| --- | --- | --- | --- | --- | --- | --- |
| Red.  broj | Tehnički kapacitet | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Uređaj za vršenje kontrole i naplate | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena |
| 2. | Softversko rešenje za vršenje kontrole i naplate | 1 | 1 | 1 | 1 | 1 |
| 3. | Računar | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena |
| 4. | Štampač | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena |
| 5. | Server | 0 | 1 | 1 | 1 | 1 |
| 6. | Foto aparat | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena |

Član 11g

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove organizacija i vršenje kontrole i naplate parkiranja na javnim parkiralištima (zatvoreni prostori za parkiranje odnosno prostori sa kontrolisanim ulaskom i izlaskom) mora da ima:

1. minimalnu stručnu osposobljenost kadrova, i to jednog zaposlenog po smeni, po objektu srednjeg obrazovanja (u trogodišnjem i četvorogodišnjem trajanju);
2. minimalni tehnički kapacitet, i to:
3. ulaznu rampu, ulazni distributer, izlaznu rampu, izlazni distributer i naplatno mesto – po jedno po objektu;
4. softversko rešenje za vršenje kontrole naplate, računar i štampač;
5. server (za preko 500.000 stanovnika).

Pod objektom u smislu obavljanja poslova za komunalnu delatnost upravljanje javnim parkiralištima podrazumeva se parkiralište sa kontrolisanim ulazom i izlazom.

Član 11d

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove uklanjanje nepropisno parkiranih, odbačenih ili ostavljenih vozila, premeštanje parkiranih vozila pod uslovima u skladu sa zakonom kojim se uređuju komunalne delatnosti i drugim posebnim zakonom (postupanje po nalogu nadležnog organa) mora da ima minimalnu stručnu osposobljenost kadrova i minimalni tehnički kapacitet, i to:

|  |  |  |  |  |  |  |
| --- | --- | --- | --- | --- | --- | --- |
| Red.  broj | Stručna osposobljenost kadrova | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Srednje obrazovanje  (u trogodišnjem ili četvorogodišnjem trajanju) i položen vozački ispit B i C kategorije | 1 | 2 | 3 | 4 | 30 |
| 2. | Osnovno obrazovanje | 1 | 2 | 3 | 4 | 30 |

|  |  |  |  |  |  |  |
| --- | --- | --- | --- | --- | --- | --- |
| Red.  broj | Tehnički kapacitet | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Kamion sa specijalnom nadogradnjom (dizalica) za uklanjanje teretnih vozila | 0 | 0 | 0 | 0 | 1 |
| 2. | Kamion sa specijalnom nadogradnjom (sezonsko, zimi čišćenje snega, leti uklanjanje vozila) | 0 | 0 | 0 | 4 | 10 |
| 3. | Specijalno vozilo – radionica za intervencije na terenu | 0 | 0 | 1 | 1 | 1 |
| 4. | Kamion sa specijalnom nadogradnjom (dizalica) | 1 | 2 | 3 | 4 | 30 |
| 5. | Pokretni PC računar | 0 | 1 na 2 zaposlena | 1 na 2 zaposlena | 1 na 2 zaposlena | 1 na 2 zaposlena |
| 6. | Softversko rešenje za video nadzor | 0 | 1 | 1 | 1 | 1 |
| 7. | Server | 0 | 1 | 1 | 1 | 1 |
| 8. | Računar | 0 | 1 | 1 | 1 | 20 |
| 9. | Foto aparat | 1 | 2 | 3 | 4 | 1 na 1 zaposlenog |
| 10. | Lokacija za smeštaj i izdavanje vozila | 1 | 1 | 1 | 1 | 4 |

Član 11đ

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove postavljanje uređaja kojima se po nalogu nadležnog organa sprečava odvoženje vozila mora da ima minimalnu stručnu osposobljenost kadrova i minimalni tehnički kapacitet, i to:

|  |  |  |  |  |  |  |
| --- | --- | --- | --- | --- | --- | --- |
| Red.  broj | Stručna osposobljenost kadrova | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Srednje obrazovanje  (u trogodišnjem ili četvorogodišnjem trajanju) | 1 | 1 | 1 | 2 po smeni | 2 po smeni |
| 2. | Osnovno obrazovanje | 1 | 1 | 1 | 0 | 0 |

|  |  |  |  |  |  |  |
| --- | --- | --- | --- | --- | --- | --- |
| Red.  broj | Tehnički kapacitet | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Uređaj za blokadu vozila | 1 | 2 | 3 | 10 | 26 |

11e

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove uklanjanje, premeštanje vozila i postavljanje uređaja kojima se sprečava odvoženje vozila u slučajevima predviđenim posebnom odlukom skupštine jedinice lokalne samouprave kojom se uređuje način obavljanja komunalne delatnosti upravljanje javnim parkiralištima mora da ima minimalnu stručnu osposobljenost kadrova i minimalni tehnički kapacitet, i to:

|  |  |  |  |  |  |  |
| --- | --- | --- | --- | --- | --- | --- |
| Red.  broj | Stručna osposobljenost kadrova | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Srednje obrazovanje  (u trogodišnjem ili četvorogodišnjem trajanju*)* | 1 | 2 | 2 | 4 | 4 |
| 2. | Osnovno obrazovanje | 1 | 2 | 2 | 2 | 2 |

|  |  |  |  |  |  |  |
| --- | --- | --- | --- | --- | --- | --- |
| Red.  broj | Tehnički kapacitet | Broj stanovnika | | | | |
| do 100.000 | od 100.000  do 200.000 | od 200.000  do 300.000 | od 300.000  do 500.000 | preko 500.000 |
| 1. | Uređaj za blokadu vozila | 1 | 2 | 3 | 10 | 26 |
| 2. | Kamion sa specijalnom nadogradnjom (dizalica) | 1 | 1 | 1 | 2 | 2 |

Član 11ž

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove vršenje naplate komunalnih usluga (korisnički servis) mora da ima minimalnu stručnu osposobljenost kadrova, i to:

1. do 500.000 stanovnika – jedan zaposleni po smeni, srednjeg obrazovanja (u trogodišnjem ili četvorogodišnjem trajanju);
2. preko 500.000 stanovnika – tri zaposlena po smeni, srednjeg obrazovanja (u trogodišnjem ili četvorogodišnjem trajanju).

Podnosilac zahteva za proveru ispunjenosti uslova za otpočinjanje obavljanja komunalne delatnosti upravljanje javnim parkiralištima za poslove vršenje naplate komunalnih usluga (korisnički servis) mora da ima minimalni tehnički kapacitet, i to:

1. do 500.000 stanovnika – jedan korisnički servis;
2. preko 500.000 stanovnika – tri korisnička servisa.

Pod brojem stanovnika u smislu obavljanja poslova komunalne delatnosti upravljanje javnim parkiralištima podrazumeva se broj stanovnika grada, odnosno naseljenog mesta na čijoj teritoriji se obavlja komunalna delatnost upravljanje javnim parkiralištima.ˮ

Član 4.

U članu 19. u tabeli, u koloni „Stručna osposobljenost kadrovaˮ, pod rednim brojem 1. reči: „Dr vet./Spec. dr vet./Struk. vet./Spec. struk. vet./Struk. mast. vet - visoko obrazovanje ˮ, zamenjuju se rečima: „Doktor veterinarske medicineˮ.

U koloni „Obrazovanjeˮ, pod rednim br. 1-3. reči: „i dodatnu radnu obuku na radnom mestu za postupanje sa životinjama, odnosnoˮ, zamenjuju se rečima: „obuku u skladu sa zakonom kojim se uređuje dobrobit životinja i dodatne obukeˮ.

Pod rednim brojem 4. reči: „dodatnu radnu obuku na radnom mestu za postupanje sa životinjama, odnosnoˮ, zamenjuju se rečima: „obuku u skladu sa zakonom kojim se uređuje dobrobit životinja i dodatne obukeˮ.

U stavu 2. reči: „za postupanje sa životinjama, odnosnoˮ, brišu se.

Član 5.

U članu 20. stav 1. tač. 1) i 2) menjaju se i glase:

„1) dokaz o vlasništvu prihvatilišta za napuštene životinje koje se nalazi na toj teritoriji jedinice lokalne samouprave ili na teritoriji susednih jedinica lokalnih samouprava za zajedničke potrebe ili

2) ugovor o zbrinjavanju uhvaćenih, napuštenih i izgubljenih životinja sa prihvatilištem za napuštene životinje koje se nalazi na toj teritoriji jedinice lokalne samouprave ili na teritoriji susednih jedinica lokalnih samouprava za zajedničke potrebe.ˮ

Član 6.

U članu 21. tačka 2) briše se.

Član 7.

Posle člana 21. dodaje se član 21a, koji glasi:

„Član 21a

Podnosilac zahteva za proveru ispunjenosti uslova za otpočinjanje obavljanja komunalne delatnosti zoohigijene, pored uslova propisanih ovom uredbom, mora da ispunjava i uslove u skladu sa propisima kojima se uređuje zaštita stanovništva od zaraznih bolesti i propisima kojima se uređuje dobrobit životinja.ˮ

Član 8.

U članu 22. reči: „po životnu sredinu, ljude i životinjeˮ zamenjuju se rečima: „po druge životinje, ljude ili životnu sredinuˮ.

Član 9.

Ova uredba stupa na snagu osmog dana od dana objavljivanja u „Službenom glasniku Republike Srbijeˮ.

05 Broj: 110-7787/2018-1

U Beogradu, 28. avgusta 2018. godine

V L A D A

PREDSEDNIK

Ana Brnabić, s.r.